Kukai

Kukai Dantza Konpainiak jatorri tradizionaleko dantza ikuskizunak sortzen ditu. Dantza tradizionaletik abiatuta, Kukaik beste arte jarduerekin, beste dantza estiloekin eta beste pentsamoldeekin elkarlana bultzatzen du. Dantza tradizionaletik abiatuta, ikuskizun garaikideak sortzen ditu Kukaik. Jon Maya da zuzendaria, eta gaur egun, beste sei dantzarik osatzeko dute konpainiaren oinarria: Eneko Gil, Alain Maya, Ibon Huarte, Urko Mitxelena, Vanesa Castaño eta Nerea Vesga. Hala ere, kolaborazio ezberdinak egin dituzte zenbait dantzarik Kukairentzat.

Hainbat ikuskizun aurkeztu dituzte Euskal Herrian eta bertatik kanpo: ‘1937, gogoaren bidezidorretatik’ (2002), ‘Otehitzari Biraka’ (2005), 'Latidos/Taupadak’ (2007), ‘Hnuy illa…’ (2008), ‘Soka’ (2009) eta ‘(SOK) 2’ (2010).

 Historia 
Kukai Dantza Konpainiak jatorri tradizionaleko dantza ikuskizunak sortzen ditu. Dantza tradizionaletik abiatuta, Kukaik beste arte jarduerekin, beste dantza estiloekin eta beste pentsamoldeekin elkarlana bultzatzen du. Dantza tradizionaletik abiatuta, ikuskizun garaikideak sortzen ditu Kukaik.

‘Deiadarra’ izeneko koreografia aurkeztuz ekin zion lanari 2001. urtean, eta harrez geroztik makina bat lan egin ditu. Esanguratsuak dira, Tanttaka Teatroarekin elkarlanean ekoiztutako ikuskizunak: ‘1937, gogoaren bidezidorretatik’ (2002), ‘Otehitzari Biraka’ (2005) eta ‘Hnuy illa…’ (2008). Ikuskizun horiek arrakasta handia lortu dute Euskal Herrian. Emanaldi ugari egiteaz gain, 2003. urtean Donostia Antzerki Saria eskuratu zuen ‘1937’ ikuskizunak. Halaber, Euskal Herritik kanpo ere emanaldi dezente egin ditu Kukaik ikuskizun hauekin. Hala , Argentinan, Txilen, Uruguain, Venezuelan, Estatu Batuetan, Kolonbian eta Erresuma Batuan aurkeztu ditu bere ikuskizunak. ‘Hnuy illa…’ ikuskizunarekin 2009 urtean Espainiako Arte Eszenikoen Max Sarietan Errebelazio saria irabazi zuten.

Tanttaka Teatroarekin harreman estua izanda ere, Kukaik beste hainbat lankidetza ere burutu ditu. Esate baterako, 2007. urtean, Logela Multiemdiarekin batera ‘Latidos/Taupadak’ kale-ikuskizuna sortu zuen Valladolideko Nazioarteko Kale Antzerki Jaialdiaren enkarguz.

Kalearekin bigarren harremana ‘Soka’ ikuskizunean izan zuen Kukaik. Pantxika Telleriarekin elkarlanean soka dantza tradizionala oinarri hartuta 2009an aurkeztu zen lan berri hau. 2010ean kaleko ikuskizunak antzokietara egin zuen jauzi ‘(SOK)2’ ikuskizunean.

Kukairen jarduera nagusia ikuskizunen produkzioa eta aurkezpena izanik ere, saio berezi ugari egin ditu hainbat ekitalditan. Esate baterako, ‘Arditurri, Bertsoak dantzan’ saioa, 2007. urteko Max Sarien Gala, Euskal Turismoaren Gala, Haizearen Orraziaren inaugurazioa, Gipuzkoako Batzar Nagusien inaugurazioa, Nazioarteko Antzerki Egunaren Gala, Korrikaren aurkezpena… Horiez gain, 2010ean Euskadiko Orkestra Sinfonikoarekin eta Andra Mari Abesbatzarekin Sorgineta Ballet Suitea aurkeztu zuen Euskal Herriko hiriburuetan.

Aipatzekoak dira ere, bere ibilbidean zehar taldeak eskuratutako sariak, besteak beste, 2017 eta 2019ko Max Sarietan Dantza Ikuskizun hobearena 'Oskara' eta 'Erritu' espektakuluengatik ,2017ko Dantza Sari Nazionala

Ibilibide honetan guztian artista ugarirekin lankidetzan jarduteko aukera izan du Kukaik: Mireia Gabilondo, Juan Mari Beltran, Mikel Urdangarin, Iñaki Salvador, Logela Multimedia, Carlos Núñez, Sol Pico, Jon Maia eta Andoni Egaña bertsolariak, Oreka TX…

 Sariak 

 2009: ‘Hnuy illa…’ ikuskizunarekin 2009 urtean Espainiako Arte Eszenikoen Max Sarietan Errebelazio saria irabazi zuten.
 2017: Espainiako Dantza Sari Nazionala
 2017: Max Sarietan Dantza Ikuskizun hobearena 'Oskara' espektakuluarengatik. 
 2019: Max sarietan Dantza Ikuskizun hobearena 'Erritu' espektakuluarengatik 

 Erreferentziak 

 Kanpo estekak 
 Kukai konpainiaren webgune ofiziala

Kategoria:Euskal Herriko dantzak